Mestské zastupiteľstvo v Košiciach uznesením č. 451/2012 na svojom XIV. rokovaní dňa 10. decembra 2012 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 134
o určení názvu ulíc 
„Na Kope I“, „Na Kope II“, „Na Kope III“, „Na Kope IV“, „Na Kope V“, „Na Kope VI“, „Na Kope VII“, „Na Kope VIII“, 
„Na Kope IX“ a „Na Kope X“

§ 1
Predmet

Týmto všeobecne záväzným nariadením sa určujú názvy nových ulíc „Na Kope I“, „Na Kope II“, „Na Kope III“, „Na Kope IV“, „Na Kope V“, „Na Kope VI“, „Na Kope VII“, „Na Kope VIII“, „Na Kope IX“ a „Na Kope X“, ktoré vznikli na území mesta Košice v mestskej časti Košice - Myslava. Grafické vyobrazenie nových ulíc tvorí prílohu tohto všeobecne záväzného nariadenia.

§ 2
Popis lokalizácie ulice Na Kope I

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke ulíc Na Kope a Vrchná, smeruje 52 m severozápadným smerom, stáča sa miernym tiahlym oblúkom o polomere 155 m a dĺžke 69 m doprava do severoseverozápadného smeru a v tomto smere pokračuje 69 m, kde končí v spojení s ulicou Na Kope IV.

§ 3
Popis lokalizácie ulice Na Kope II

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke s ulicou Na Kope I v mieste, ktoré sa nachádza 52 m severozápadne od križovatky ulíc Na Kope a Vrchná, smeruje priamo 140 m juhozápadozápadným smerom, kde končí ako slepá ulica.

§ 4
Popis lokalizácie ulice Na Kope III

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke s ulicou Na Kope I v mieste, ktoré sa nachádza 119 m severozápadne od križovatky ulíc Na Kope a Vrchná, smeruje priamo 129 m  juhozápadozápadným smerom, kde končí ako slepá ulica.

§ 5
Popis lokalizácie ulice Na Kope IV

Ulica sa nachádza v severnej časti zastavaného územia obce Myslava v lokalite Na Kope. Napája sa v spojení s ulicou Na Kope I na jej severnom konci. Smeruje priamo juhovýchodovýchodným smerom 137 m, stáča sa pravouhlým oblúkom o polomere 55 m a dĺžke 79 m doľava, pokračuje priamo severoseverovýchodným smerom 119 m, stáča sa miernym ľavotočivým oblúkom o polomere 102 m a dĺžke 47 m do smeru severoseverozápadného a pokračuje priamo 54 m, kde končí ako slepá ulica.

§ 6
Popis lokalizácie ulice Na Kope V

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke s ulicou Na Kope IV v mieste, ktoré sa nachádza 88 m juhovýchodovýchodne od miesta spojenia ulíc Na Kope I a Na kope IV. Smeruje priamo 79 m juhojuhovýchodným smerom, kde končí ako slepá ulica.

§ 7
Popis lokalizácie ulice Na Kope VI

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke s ulicou Na Kope IV v jej strednej časti. Smeruje priamo 168 m severozápadozápadným smerom, kde končí v križovatke s ulicou Na Kope VIII.

§ 8
Popis lokalizácie ulice Na Kope VII

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke s ulicou Na Kope VI v mieste, ktoré sa nachádza 84 m severozápadozápadným smerom od križovatky ulíc Na Kope IV a Na Kope VI. Smeruje priamo severoseverovýchodným smerom 60 m, kde sa stáča miernym oblúkom o polomere 77 m a dĺžke 62 m doľava.

 § 9
Popis lokalizácie ulice Na Kope VIII

Ulica sa nachádza v severnej časti zastavaného územia obce Myslava v lokalite Na Kope. Napája sa na ulicu Na Kope VI na jej západnom konci, kde smeruje dvoma smermi:  juhojuhozápadným smerom 20 m a na sever miernym oblúkom o polomere 74 m a dĺžke 67 m.

§ 10
Popis lokalizácie ulice Na Kope IX

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke ulíc Vrchná a Ku Bangortu, smeruje 145 m severoseverozápadným smerom, stáča sa ľavotočivým oblúkom o polomere 44 m a dĺžke 49 m na západ a v tomto smere pokračuje 39 m, kde končí v križovatke s ulicou Na Kope IV.

§ 10
Popis lokalizácie ulice Na Kope X

Ulica sa nachádza v severnej časti zastavaného územia obce Myslava v lokalite Na Kope. Napája sa v križovatke s ulicou Na Kope IX v mieste, ktoré sa nachádza 115 m severoseverozápadne od križovatky ulíc Vrchná a Ku Bangortu, stáča sa doľava ostrým oblúkom o polomere 17 m a dĺžke 21 m do smeru juhojuhozápadného a pokračuje priamo 85 m, kde končí ako slepá ulica.

§ 11
Účinnosť

Toto všeobecne záväzné nariadenie nadobúda účinnosť 15. dňom od zverejnenia na úradnej tabuli mesta Košice.

MUDr. Richard  R a š i, PhD., MPH
primátor mesta Košice

Zverejnené:	17.12.2012
Účinné:	01.01.2013